Сабельниковс дакъа лецира Станислав а, Умань а, Запорожье а уллехь хилла тӀемашкахь. Запорожьен уллехь цунна чов йира, иза госпитале дӀавигира. 1941 шеран декабрехь Сабельников фронте юха а хьавеара. 1942 шеран 2 январехь цунна делира капитанан дарж. 18-гӀа армин 216-гӀа кхиссархойн дивизин 467-гӀа кхиссархойн полкан батальонан куьйгалхо волуш цо дакъа лецира Донбасс ларъяран тӀамехь. 1942 шеран июль дуьйна иза хилира Фрунзен цӀарах йолу эскаран академин ладогӀархо. 1942 шеран ноябрехь майор Сабельников Сталинградан фронте хьажийра. Сабельников 64-гӀа армин 422-гӀа кхиссархойн дивизин 1326-гӀа кхиссархойн полкан куьйгалхо волуш дакъа лецира вермахтан 6-гӀа арми хӀаллакъярехь. Сталинградан тӀамехь гайтина майраллина Сабельникован ЦӀен Байракхан орденан елира, 422-гӀа кхиссархойн дивизехь 81-гӀа гвардин дивизи йира.